Lav et referat af nedenstående tekst:

Tekst:
I godt og vel en uge har gæster kunne nyde påskeliljer, krokusser og andre forårsbebudere ved den store blomsterudstilling i Hurup. Men det er slut nu. Brandregler har betydet, at Thisted Kommune ikke kan give tilladelse til, at udstillingen "Håb - Naturens stemme" kan fortsætte frem til 24. april, hvor den stod til at slutte. - I to år har jeg kæmpet mod corona. Jeg har brugt alt, jeg ejer og har. Nu skulle vi give den gas, men nu er der kommet en regel som banker os tilbage til stenalderen. Det hører ingen steder hjemme nu, lyder det fra blomsterkunstneren Johnny Haugaard, der står bag udstillingen, der skulle have tiltrukket op mod 10.000 gæster. På Facebook-siden "Blomstermandens Venner" har Johnny Haugaard delt sine frustrationer over reglerne. - Jeg er blevet lukket af en regel, som ikke gør nogen som helst gavn, siger han blandt andet i videoen, der i skrivende stund har fået flere end 30.000 visninger. Får hjælp af kommunen Johnny Haugaard understreger, at han er ikke sur på Thisted Kommune, som ifølge loven træffer afgørelse på området. - Kommunen har været meget samarbejdsvillig og har taget flere møder omkring, hvordan vi løser det, påpeger han. Reglerne trådte ifølge Johnny Haugaard i kraft 1. januar og bunder i byggeloven , der har til formål "at sikre, at bebyggelse udføres, indrettes og bruges således, at den frembyder tilfredsstillende tryghed i brand- og sikkerheds- og sundhedsmæssig henseende." Ifølge bekendtgørelsen på området skal man i nogle tilfælde søge om en byggetilladelse. Det har Johnny Haugaard ikke fået gjort for den lagerbygning, der nu rummer udstillingen. Burde I ikke have sat jer ind i reglerne? - Fuldstændig. Det burde jeg sikkert. Men den her regel er der ikke nogen, som tror på. Jeg plejer at gøre det sådan her. Jeg går ikke ind og tænker, jeg skal have en byggetilladelse. Risikerer stor gæld Hos Thisted Kommune forklarer man, at man som myndighed ikke har mulighed for at dispensere for reglerne. - Men så snart vi får den fornødne brandtekniske redegørelse, er vi klar til at udstede en tilladelse til udstillingen. Som kommune har vi ikke længere nogen myndighed på området. Det er ude af vores hænder. - I dag skal vi blot på grundlag af den brandtekniske redegørelse vurdere, om det er i orden at udstede en byggetilladelse - her til udstillingen, og før vi har noget materiale at forholde os til, kan vi ikke udstede en tilladelse, siger teknisk direktør Mogens Kruse Andersen til Nordjyske . En lignende situation har ifølge Dagbladet Holstebro-Struer også betydet, at den årlige forårsudstilling på Ausumgaard ved Struer ikke bliver til noget i år. Johnny Haugaard fortæller, at der kun er gået 5,5 uge fra det første opkald til kommunen til udstillingens start 4. april. - Jeg får en megastor gæld. Og så har jeg ikke indtægter til næste arrangement. Slots- og herregårds-arrangementer hænger i tynd tråd. Det er min levevej, slutter han.

Referat:
En stor blomsterudstilling i Hurup er lukket 12 dage før tid.